Ljudi (Gospodar prstenova)

Ljudi iz Gopodara prstenova su zamišljeni kao druga rasa, koja se probudila uzdizanjem Sunca, tako da, u Prvom dobu sunca, kada je sunce izašlo, ljudi su se probudili na istoku. Oni su bili slabiji od Vilenjaka i bili su smrtni, tako da su odlazili sa Srednje Zemlje. Melkor je poslao svoje sluge među prve ljude i mnoge je preobratio u zlo. Međutim neki se nisu predali i pobjegli su. Vremenom su došli u Beleriand. Prvi Vilenjak koji je vidio Ljude bio je Finrod Felagud, gospodar Nangotronda. On je zavolio ljude i pozvao ih je da mu služe i dođu u njegove zemlje. Brzo su se ti ljudi raširili po čitavom Beleriandu. Vilenjaci su ih nazvali Edaini, što znači drugorođeni. Ti ljudi su se naselili u Dortonionu, Bretilu i u drugim zemljama. Imali su svoje poglavare i bili su saveznici Noldora. Edaini, su zahvaljujući učenju Noldora postali moćni. I, iako je malo Edaina preživjelo Rat dragulja oni su u njemu činili čuda od junaštva. Naprimjer, Beren je sa Lutijenom oteo jedan Silmaril od Melkora, Hurin je pobio 70 Trolova, Turin Turambar je ubio Glaurunga. Međutim, Melkor je vremenom pobio većinu Edaina. U Ratu Bijesnih, kada je Melkor slomljen, Edaini su se borili uz Valare. Nakon tog rata, Valari su se sažalili na Edaine i dali su im životni vijek mnogo puta duži od drugih ljudi i velike moći. Također su im dodijelili jednu zemlju Numenor ili Atalante. To je bilo ostrvo između Srednje Zemlje i Neumirućih zemalja. Edaini su sada bili nazvani Dunedaini, Edaini zapada. Njihov prvi kralj je bio Elros Tar-Minjatar. Numenor je rastao u Drugom Dobu Sunca, i njegovi ljudi su bili blaženi. Od Vilenjaka su na poklon dobili Palantirei mladicu Bijelog drveta, Galatiliona. Vremenom se narod Numenora, zbog straha od smrti, otuđio od Valara. Samo su malobrojni vilin-prijatelji bili dobri u toj zemlji. Oholi kraljevi su nametnuli ropstvo drugim ljudima Srednje zemlje. Oholi kralj Ar-Farazon je zaratio sa Sauronom. Sauron se predao i odveli su ga u Numenor. Sauron je iskvario Dunedaine i oni su napali Valare. Valari su ih porazili i zemljotresom uništili Numenor. Spasili su se samo vilin-prijatelji. Elendil, Izildur i Anarion bili su vođe ovih ljudi. Ovi ostaci Dunedaina su u Srednjoj zemli osnovali kraljevstva Gondor i Arnor, koja su bila velika. U Posljednjoj Alijansi se Elendil borio sa kraljem Vilenjaka Gil-galadom, i mada su obojica poginula Sauron je bio skršen. Tako započe Treće doba sunca. Sauron i Nazguli su polako vraćali moć. Prvo je sijenka pala na Mrku Šumu. Tamo je sagrađeno mjesto užasa, Dol Guldur. Zatim je osnovano zlo karljevstvo Angmar u Erijadoru. Arnor je uništen 2001. godine. Zatim su Nazguli zauzeli Minas Itil u Gondoru i pretvorili ga u zlu tvrđavu Minas Morgul. Kraljevska loza Dunedaina ostala je u Erijadoru, ali je uzumrla u Gondoru. Sauron je ponovo uzdigao Mordor i izgradio Barad-dur. U Ratu za prsten Sauron i Nazguli su uništeni, Aragorn, od loze kraljeva Dunedaina je sjeo na prestole Arnora i Gondora, i moć ljudi se obnovila. Tako poče Četvrto doba, koje je bilo Doba ljudi.

 Reference 

 Vanjski linkovi 

Kategorija:Rase Srednje zemlje